**Nasva alevik Sadama tee 26 ja lähiala detailplaneeringu**

**avaliku väljapaneku tulemuste avaliku arutelu**

**P R O T O K O L L**

Detailplaneeringu avalik arutelu toimus 04.09.2012.a. Kaarma Vallavalitsuses.

Algus kell 16.00.

Lõpp kell 16.15.

Avalikust arutelust osavõtjad:

1. Urmas Sepp- abivallavanem;
2. Katrin Kuusk- maakorralduse ja planeerimise peaspetsialist;
3. Margus Mägi- vallavanem;
4. Inge- Ly Ansip- arhitekt- planeerija;
5. Aare Saar- arenduse peaspetsialist;
6. Alar Oll- DP Projektbüroo juhatuse liige;
7. Vello Merilo- Moreen OÜ esindaja
8. Nalmond Meri- AS Baltic Workboats esindaja;
9. Margus Männik- Kaarma Vallavolikogu liige;
10. Andres Tinno- Nasva alevikuvanem, Vallavolikogu liige.

Avaliku väljapaneku ajal esitas vastuväite Sadama tee 24 kinnistu omanik AS Nasva Jahtklubi, millest loobus seoses kokkuleppe saavutamisega AS-ga Baltic Workboats. Avaliku arutelu käigus ettepanekuid ega vastuväiteid detailplaneeringu lahenduse kohta esitatud ei ole.

Avaliku arutelu juhatab sisse Urmas Sepp (U.S.) ning tutvustab lühidalt avaliku väljapaneku protsessi, esitatud vastuväiteid ning vastuväidetest loobumist.

Margus Mägi (M.M)

Ma saan aru, et AS Nasva Jahtklubi esitas vastuväite ja vald vastas nendele. Jahtklubi pidas vastused ammendavaks ja võttis vastuväited tagasi.

(U.S)

Jah me vastasime.

M.M

Selge

Alar Oll (A.O)

Mina kui planeerija täpsustaksin veidi ajutiste kruntide moodustamist. Maa-amet nõudis oma kirjaga kolme krundi moodustamist, mis on seotud põhikaardijärgse rannajoonega. Krundid tuleb moodustada kuni rannajooneni. See osa, mis rannajoonest üle läheb, tuleb moodustada eraldi krunt.

Andres Tinno (A.T)

Kas peale detailplaneeringu vastuvõtmist on võimalik ehitusprojekti käigus tuulikut lükata mere poole? Ma mõtlen just lõuna suunda, mitte itta ega läände.

N.M

Tuulik jääb samasse kohta, kuhu ta on planeeringualas näidatud.

A.T

Selge

M.M

Kuidas see protsess nüüd edasi käib? Kui tänaseni ühtegi vaiet ei ole tulnud, siis läheb volikokku, 19. septembril on volikogu, kus see DP kehtestatakse. Millal on vaiete esitamise tähtaeg ehk millal see lõpeb?

U.S

Seaduse järgi on nii, et avalikustamise ajal on võimalik esitada vaideid.

Inge- Ly Ansip

Peale kehtestamist on võimalik kuu aja jooksul kohtusse pöörduda.

Juhataja:

Urmas Sepp

Protokollija:

Katrin Kuusk